Президент: АӨСШК-ге мүше мемлекеттер арасында «жасыл дәліздер» ашуымыз қажет
"Президент: АӨСШК-ге мүше мемлекеттер арасында «жасыл дәліздер» ашуымыз қажет" | "https://abai.kz/post/158798"
TITLE: Президент: АӨСШК-ге мүше мемлекеттер арасында «жасыл дәліздер» ашуымыз қажет
URL: https://abai.kz/post/158798
META: "Президент: АӨСШК-ге мүше мемлекеттер арасында «жасыл дәліздер» ашуымыз қажет" | "https://abai.kz/post/158798"
DATE: 13.10.2022
AUTHOR(s): Abai.kz
TOTAL WORDS: 424
TEXT: Елордада Азиядағы өзара ықпалдастық және сенім шаралары жөніндегі кеңестің VI саммиті басталды. Мемлекет басшысы Қасым-Жомарт Тоқаев ж иынды ашып, сөз сөйледі. «Азиядағы өзара іс-қимыл және сенім шаралары жөніндегі кеңестің VI саммитіне қатысқандарыңыз үшін сіздерге шынайы алғысымды білдіремін. Биыл осы Кеңесті шақыру туралы бастаманың көтерілгеніне 30 жыл толды. Осы кезең ішінде бұл жиын көпжақты ынтымақтастық тұғырына және заманауи дипломатияның халықаралық институтына айналды. Кеңеске 1999 жылы 15 мемлекет мүше болса, қазір олардың саны 28-ге жетті. Бұл, шын мәнінде, форумның Азия елдері және жалпы әлем қауымдастығы алдындағы беделі арта түскенін көрсетеді. Біз Кувейттің Кеңеске мүше болып, қатарымызға қосылғанына өте қуаныштымыз», –  деп бастады ол сөзін. Одан әрі президент Қазақстанның алдағы екіжылдық төрағалығы кезінде өзіне маңызды міндеттер алып отырғанын, Кеңеске мүше мемлекеттердің тығыз ынтымақтастығы мен қолдауына сенім артатынын айтып, бес өлшемді атады. «Бірінші, экономикалық өлшем. Өзара тұрақты байланыс жөніндегі АӨСШК Кеңесін құру дер кезінде қабылданған шешім деп санаймын. Жаһандық логистикалық тізбектердің үзілуі тиімді көлік-транзит дәліздерін қалыптастыруға жаңа көзқараспен қарауды талап етеді. Жүк тасымалының оңтайлы әрі қолжетімді жолдары – экономикамыздың тұрақты өсімінің маңызды факторы. Коммуникация мен жүктерді жеткізудің әртараптандырылған бағыттарын пысықтау арқылы көлік-транзит әлеуетін жүзеге асыруға мән беру маңызды. Үшінші, экологиялық өлшемнің маңызы арта түсті. Климаттың өзгеруі уақыт өткен сайын болжап білуі қиын, әрі зардабы ауыр  табиғат апаттарына алып келеді. 2021 жылы Азияда мұндай жағдайлардан 57 миллион адам зардап шекті. 2050 жылға қарай Азия экономикасына осындай табиғи катаклизмдерден келетін ықтимал залал ЖІӨ-нің 26 пайызына дейін жетуі мүмкін», –  деді ол. Осыған байланысты Тоқаев таяуда Пәкістанда болған жойқын су тасқыны орасан зор гуманитарлық апатқа ұшыратқанын, осындай қиын кезде ұйымның Пәкістан халқымен және үкіметімен бірге екенін тағы да дәлелдегенін жеткізді. Оның айтуынша, климаттық дағдарыс әскери қақтығыстарға алып келіп, алапат әрі басқаруға келмейтін миграциялық нөпірдің катализаторына айналуы мүмкін. «Төртінші, АӨСШК кеңістігінде шын мәнінде жұмыс істейтін азық-түлік қауіпсіздігін қамтамасыз ететін механизм қажет. Азия әлемдегі ауыл шаруашылығы өнімдерінің үштен бірін өндіргенімен, бұл саладағы олқылықтардан әлі де толық арыла қойған жоқ», –  деді президент. Осы ретте ол Кеңестің маңызды өнімдердің ұлттық стандарттарға сәйкестігін бағалаудың бірыңғай тәсілдерін әзірлеу керектігін, тауарлардың бұл санаты үшін АӨСШК-ге мүше мемлекеттер арасында «жасыл дәліздер» ашуымыз қажет екенін атап өтті. Штаб-пәтері Астанада орналасқан азық-түлік қауіпсіздігі жөніндегі Ислам ұйымымен АӨСШК арасындағы ынтымақтастықты жолға қою керек. Сонымен қатар елдеріміздің ауыл шаруашылығы әлеуетін ескере отырып, біз мұқтаж елдерді азық-түлікпен және тыңайтқыштармен қамтамасыз ету үшін шаралар қабылдай алар едік. Қазақстанның АӨСШК-ні одан әрі дамытуға ниетті. Кеңестің бірегей форматы мен географиясын ескере отырып, оның перспективалары мен болашағы зор екеніне сенімдімін», –  деді ол. Президент бесінші өлшем ретінде Кеңеске мүше елдерде адам капиталына мән беріп, адамның өмірі мен қызметі ұйым үшін ең маңызды нәрсе болу керектігін ескертті. Abai.kz
